ร้านอะไรเอ่ย ร้านสวนผักโอ้กะจู๋ เห็นชื่อร้านแล้วทำให้เกิดอาหารอยากลิ้มลองขึ้นมาทันทีเลย

ทางร้านมีที่จอดรถสะดวกสบาย หน้าร้านตกแต่งมีมุมน่ารักๆ ให้สาวๆ หนุ่มๆ ได้ถ่ายรูป (โดยเฉพาะกรณีที่ไม่ได้โทรจอง แล้วต้องมารอโต๊ะ เพราะทางร้านคนเยอะไม่ใช่เล่นๆ เลยทีเดียว โดยเฉพาะวันหยุด ดังนั้นแนะนำให้โทรมาจองโต๊ะก่อนมาทานค่ะ)การตกแต่งร้านเรียบง่ายบรรยากาศดูเป็นธรรมชาติมองไปรอบๆ เห็นสวนผัก organic ที่นำมาปรุงแต่งอาหารให้รับประทานกันเลยทีเดียว 

เมนูอาหารเพื่อสุขภาพมากมาย ด้วยผักปลอดสารพิษ Organic ใบเขียวๆ ใหญ่ๆ ประกอบไปด้วยผักหลากหลายชนิด มาทานแล้วได้วิตามินครบทุกประเภทเลย ไม่ว่าจะ A B C D ถ้ามาทานบ่อยๆ ผิวต้องขาวสวยแน่ๆ

เรามาทานแค่ 4 คนเลยสั่งได้ไม่เยอะมาก ถึงแม้ร้านจะคนเยอะ อาหารจะจานใหญ่ แต่อาหารมาค่อนข้างเร็วกว่าที่คิด เมนูที่เราสั่งมา 4 อย่าง แต่ละอย่างไม่ทำให้ผิดหวังเลย :) 
เริ่มจาก สลัดผลไม้...เสริ์ฟมาบนลูกแคนตาลูปฝานครึ่ง ผลไม้อร่อย สด และรสชาดดีมาก
ต่อด้วย...สเต็กไก่โอ้กะจู้ มาแล้วต้องขอลองสักหน่อยว่าเนื้ออกไก่ย่างอ่อนๆ เสริ์ฟพร้อมเบคอนจะถึงใจมั้ย
ไปต่อด้วย...สเต็กซี่โครงสะพานโค้ง ขอบอกว่าชิ้นซี่โครงใหญ่มาก และอร่อยมากกก จานนี้ประทับใจมากเลย ด้วยเนื้อสเต็กหมูหมักนุ่มลิ้นราดด้วยซอสบาร์บีคิว โอ่ยยย เอาไปเต็ม 10 ค่ะ
จานสุดท้าย...ฟิชแอนด์ชิฟส์ ดูเป็นอาหารขยะ (Junk food) แต่จัดจานมาพร้อมกับสลัดผัดสดๆ ชุดใหญ่ลืมคำว่า Junk food ไปเลยยยย

ส่วนน้ำก็มีให้เลือกมากมาย ทั้ง Smoothies หลากหลายแบบ ตกแต่งได้สวยงามมาก เชื่อได้ว่าใครสั่งน้ำปั่น Smoothies แล้วต้องยกมือถือขึ้นมาถ่ายภาพเก็บไว้แน่ๆ เพราะน้ำจะเสริ์ฟมาพร้อมกับมะม่วงสุกครึ่งลูก และเชอร๋รี่ (เริ่มอยากกินอีกรอบแล้วเน๊ยะ)

ที่สุดของสลัดผักสดปลอดสารผิด ใครชอบทานผักร้านนี้แนะนำว่าต้องไปทานค่ะ :)